

**Република Србија**

**МИНИСТАРСТВО ПРИВРЕДЕ**

**САОПШТЕЊЕ**

**МИНИСТАРСТВО ПРИВРЕДЕ ПРИВРЕМЕНО ОБУСТАВЉА ПРИЈЕМ НОВИХ ЗАХТЕВА ЗА ПРОГРАМ РАЗВОЈНА ШАНСА**

Министарство привреде обавештава јавност да је ове године забележена рекордна заинтересованост привредних субјеката за Програм развојна шанса - линија за прерађивачку индустрију, услед веома повољних услова конкурса и значајног износа бесповратних средстава, па је већ у првој недељи од расписивања јавног позива пристигао велики број захтева који ће, према проценама, премашити расположиви износ укупно опредељених средстава за овај програм.

На бази ових чињеница, Министарство привреде одлучило је да привремено заустави пријем нових захтева за доделу бесповратних средстава по овом програму, а након коначне обраде свих захтева и анализе расположивих средстава, обавестићемо јавност да ли ће се пријем захтева наставити.

До тада позивамо привредне субјекте да конкуришу по свим другим програмима који су расписани испред Министарства привреде, а који су једнако атрактивни и повољни:

* **Програм за подстицај развоја лова, рибарства, производње вина, пива и дестилата,**
* **Програм подршке развоју старих и уметничких заната и послова домаће радиности,**
* **Програм подстицања развоја предузетништва кроз финансијску подршку за предузетништво жена и жена самохраних родитеља,**
* **Програм подстицања развоја предузетништва кроз финансијску подршку за почетнике у пословању и младе,**
* **Програм подршке јачању капацитета послодаваца укључених у дуално образовање и**
* **Програм подршке за развој предузетништва жена на селу.**

У Београду, 14. август 2024. године